21
Zĩblea sáaukpaa
1 Davidi lɛ.
2 Dii, kí lɛ́ pↄnakɛ ń n gbãao,
aà pↄ na maamaa kɛ́ ń tò à zĩblè.
3 N pↄ́ pↄ́ aà pↄ gbà kpàwà,
ni gí aà wabikɛa síiaànↄo.
4 N danlɛ kɛ̀ɛ̀ ń ɛ̀fãai zↄ̃ↄo,
n vua fùa kpàɛ̀.
5 À wɛ̃ni gbɛ̀ama, ↄ̃ ń kpàwà,
ń tò a ku e gↄↄpii.
6 Aà gawi zↄ̃ↄ kɛ́ ń tò à zĩblè,
n gawi ń zↄ̃ↄkɛo kpàwà.
7 Niↄ báaadaaàgu gↄↄpii,
n kuaaànↄ tò aà pↄ kɛ̀na.
8 Asa kí Dii náai vĩ,
kua Musude gbɛ̃kɛu a kpaguao.
9 Ńyↄ̃ ↄdiɛ n ibɛɛↄwa,
ńyↄ̃ n wɛ̀lɛↄ kṹ ń n ↄplaao.
10 Ńyↄ̃ ń kɛ mua yàa ũ n mↄgↄↄ,
Dii a ń míↄnzↄ̃ a pↄfɛ̃gↄↄ,
i to tɛ́kũmá.
11 Ńyↄ̃ ń nɛ́ↄ midɛ dṹnia guu,
ní ń buiↄ kɛ̃ gbɛ̃nazĩnaↄwa.
12 Baa tó aa lɛkpàaĩnzi,
an pↄeã a fↄ̃ zĩkɛo.
13 Ńyↄ̃ ka dↄdↄ ń wɛ́wa,
ńyↄ̃ to aa kpɛkpa.
14 N gbãa guu, Dii, ǹ nzĩa kã́fĩ,
wí lɛsi wà n gↄ̃sakɛ táasilɛ.